Lennusadama püsinäitus „Meretäis põnevust!“
11. mail 2012 avasime Lennusadamas ajaloolises vesilennukite angaaris uue ekspositsiooni. Kolmetasandiline veealune, veepealne ja vee kohal asuv maailm on mõeldud tervele perele ning sisaldab hulganisti huvitavaid eksponaate. Väljapaneku staarideks on allveelaev Lembit, vesilennuk Short 184 ja üks Eesti vanimaid laevavrakke Maasilinna laev. Saab näha ka purjekaid, jääpurjekaid, ajaloolisi aluseid, suurt valikut meremiine ja muud meresõjatehnikat.
Lisaks eksponaatidele ootavad Sind interaktiivsed mängud, kino, muuseumipood ning kohvik-restoran MARU. Välialal on võimalik külastada aurik-jäämurdjat Suur Tõll, suvisel ajal kai peal seisvaid muuseumilaevu, laste mänguväljakut ja lihtsalt mere ääres jalutada.
Lisaks kahele püsiekspositsioonile on meie mõlemas majas pea alati väljas ka üks ajutine hooajanäitus.
Üleilmne Peterburglaste Klubi ja Tallinna Haridusamet kutsuvad Peterburi ja Tallinna koolilapsi osalema kuulsa meresõitja Adam Johann von Krusensterni 250. sünniaastapäevale pühendatud ühisviktoriinis.
Reedel, 20. märtsil veebiülekandena toimunud loovus- ja disainiauhindade väljakuulutamisel võitsid Kuldmuna Paksu Margareeta ekspositsiooni graafilise disaini eest Polaar Studio ja digilahenduste eest Platvorm. Muuseum jääb eriolukorra ajal suletuks.
Riikliku eriolukorra tõttu on muuseum on suletud 1. maini 2020, kui ei otsustata ennetähtaegset eriolukorra lõpetamist. Ära jäävad või edasi lükkuvad kõik sellele ajaperioodile planeeritud sündmused.